text: Tillidsmand i Bios: Folk er trætte
  01 februar 2016 kl. 13.38
  Stemningen er god blandt Bios-redderne, men der er stadig problemer. Både med massive ekstra vagter og med lønnen.
  Fællestillidsmand Christian Stiggaard, Haderslev, siger til TV SYD, at selskabet trods flere ansatte stadig har store problemer.
  - Der er god arbejdsmoral og stemning, når folk er på arbejde, men med hensyn til de ekstra vagter, der kniber det, siger han.
  - Folk er trætte. De arbejder hårdt i de første fire måneder – og ser ikke, at der kommer folk flere folk ind. Og problemer med lønsystemet betyder, at man ikke har den lyst til at gøre en ekstra indsats.
  Bios’ direktø, Morten Hansen, bekræfter overfor TV SYD, at der stadig er problemer med ekstra vagter og med lønningerne.
  - Vores planlægningssystem har udfordret os lige fra starten, og det har givet problemer med udbetaling af korrekt løn til de ansatte. Alle får selvfølgelig den løn, de har krav på, men det er meget uheldigt, at vi oplever den slags problemer i en tid, hvor redderne i forvejen skal præstere mere end normalt, siger han.
  